ལྟ་བཤེར་ཚོགས་ཆུང་གིས།ཡུན་ནན་ཞིང་ཆེན་གྱིས་ས་མཐོའི་མཚེའུ་སྲུང་སྐྱོང་བྱེད་ཤུགས་ཆེ་རུ་གཏོང་བ་དང་ལྕི་བའི་ལྕགས་རིགས་ཐོན་ལས་ལེགས་སྒྲིག་དང་སྦགས་བཙོག་བཅོས་སྐྱོང་ལ་སྐུལ་འདེད་བཏང་ནས་ཁོར་ཡུག་གི་ཉེན་ཁར་འགོག་ཟོན་བྱེད་དགོས་པ་དང་།ལྟ་བཤེར་དང་དག་ཐེར་གོ་སྐབས་སུ་བྱས་ཏེ་ཁོར་ཡུག་གི་རྨང་གཞིའི་སྒྲིག་བཀོད་འཛུགས་སྐྲུན་ལ་ཤུགས་སྣོན་རྒྱག་པ་དང་།མངོན་གསལ་དོད་པའི་སྣོད་བཅུད་ཁོར་ཡུག་སྲུང་སྐྱོང་གི་གནད་དོན་ཐག་གཅོད་བཅས་བྱས་ནས་མི་རིགས་ཁག་གི་མང་ཚོགས་ཀྱི་སྣོད་བཅུད་ཁོར་ཡུག་གི་བདེ་སྐྱིད་ཚོར་སེམས་རྒྱུན་ཆད་མེད་པར་ཆེ་རུ་གཏོང་དགོས།ཁྲིམས་དང་སྒྲིག་ཁྲིམས་ལྟར་འགན་འཁྲི་རྩད་གཅོད་ནན་པོ་བྱས་ནས་འགན་འཁྲི་དོན་འཁྱོལ་ཡག་པོ་མ་བྱུང་བའི་གནད་དོན་ཐད།འབྲེལ་ཡོད་སྡེ་ཚན་ལ་སྔར་བས་བརྟག་དཔྱད་གཏིང་ཟབ་བྱ་རྒྱུའི་འགན་དཀྲིས་ཏེ་འགན་འཁྲི་གསལ་པོ་བཟོ་དགོས་པ་དང་འབྲེལ་ཡོད་གཏན་འབེབས་ལྟར་འགན་འཁྲི་བདའ་འདེད་ནན་པོ་དང་།གནད་སྨིན།ནུས་ལྡན་བཅས་བྱེད་དགོས་པའི་བླང་བྱ་བཏོན་ཡོད།